CELEX: 32014D0356
Language: bg
Date: 2014-06-12 00:00:00
Title: 2014/356/ЕС: Решение за изпълнение на Комисията от 12 юни 2014 година за изменение, по отношение на условията за въвеждане и разпространение в рамките на Съюза на конкретно посочените растения, на Решение за изпълнение 2012/138/ЕС за предотвратяване на въвеждането и разпространението на Anoplophora chinensis (Forster) (нотифицирано под номер С(2014) 3798)

14.6.2014   
            
            
               BG
            
            
               Официален вестник на Европейския съюз
            
            
               L 175/38
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 12 юни 2014 година
   за изменение, по отношение на условията за въвеждане и разпространение в рамките на Съюза на конкретно посочените растения, на Решение за изпълнение 2012/138/ЕС за предотвратяване на въвеждането и разпространението на Anoplophora chinensis (Forster)
   
      
         (нотифицирано под номер С(2014) 3798)
      
   
   
      (2014/356/ЕС)
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3, четвъртото изречение от нея,
   като има предвид, че:
   
               (1)
            
            
               С Решение за изпълнение 2012/138/ЕС на Комисията (2) се дава възможност в Съюза да се въвеждат растения, които в продължение на най-малко две години преди износа са отглеждани в място на производство, определено като свободно от Anoplophora chinensis (Forster) (наричан по-нататък „посоченият организъм“).
            
         
               (2)
            
            
               От информация, предоставена от страна на Китай, е видно, че растенията на възраст под две години и които са били отглеждани през целия си живот в място на производство, определено като свободно от посочения организъм, но не в незасегната от вредители област, не създават допълнителен риск от въвеждане на посочения организъм. Поради това е целесъобразно да се разреши също и вносът на такива растения.
            
         
               (3)
            
            
               Също така е целесъобразно да се разреши въвеждането на такива растения от други трети държави и тяхното движение в рамките на Съюза.
            
         
               (4)
            
            
               Поради това приложение I към Решение за изпълнение 2012/138/ЕС следва да бъде съответно изменено.
            
         
               (5)
            
            
               Мерките, предвидени в настоящото решение, са в съответствие със становището на Постоянния фитосанитарен комитет,
            
         ПРИЕ НАСТОЯЩОТО РЕШЕНИЕ:
   Член 1
   Приложение I към Решение за изпълнение 2012/138/ЕС се изменя в съответствие с приложението към настоящото решение.
   Член 2
   Адресати на настоящото решение са държавите членки.
   
      Съставено в Брюксел на 12 юни 2014 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  Решение за изпълнение 2012/138/ЕС на Комисията от 1 март 2012 г. относно неотложни мерки за предотвратяване на въвеждането и разпространението в рамките на Съюза на Anoplophora chinensis (Forster) (ОВ L 64, 3.3.2012 г., стр. 38).
   
      ПРИЛОЖЕНИЕ
      Приложение I към Решение за изпълнение 2012/138/ЕС се изменя, както следва:
      
                  1)
               
               
                  Раздел 1 се изменя, както следва:
                  
                              а)
                           
                           
                              в точка 1, буква б) от част А уводното изречение се заменя със следното:
                              
                                          „б)
                                       
                                       
                                          растенията са отглеждани в продължение на най-малко две години преди износа или, в случай на растения на възраст под две години — през целия им живот — в място на производство, определено като свободно от Anoplophora chinensis (Forster) в съответствие с международните стандарти за фитосанитарни мерки:“;
                                       
                                    
                        
                              б)
                           
                           
                              в точка 1, буква б) от част Б уводното изречение се заменя със следното:
                              
                                          „б)
                                       
                                       
                                          че растенията са отглеждани в продължение на най-малко две години преди износа или, в случай на растения на възраст под две години — през целия им живот — в място на производство, определено като свободно от Anoplophora chinensis (Forster) в съответствие с международните стандарти за фитосанитарни мерки:“.
                                       
                                    
                        
            
                  2)
               
               
                  В раздел 2 уводното изречение на точка 1 се заменя със следното:
                  
                              „1.
                           
                           
                              Конкретно посочените растения (1) с произход от демаркационни зони в Съюза могат да бъдат пренасяни в рамките на Съюза само ако са придружени от фитосанитарен паспорт, изготвен и издаден в съответствие с Директива 92/105/ЕИО на Комисията (2), и в продължение на най-малко две години преди пренасянето или, в случай на растения на възраст под две години — през целия им живот — са отглеждани в място на производство:“